Den 09. marts 2022

**Referat Ældrerådsmøde den 15. marts 2022**

Dato - tidspunkt: 15. marts 2022 fra 09:00 – 12:00

Sted: Kursuslokale 1, Møllegården

Afbud: Ina

Referent: Laura

1. **Godkendelse af dagsorden**

*Dagsordenen blev godkendt*

1. **Godkendelse af referat fra d. 07.02.22**

*Referatet blev godkendt*

1. **Drøftelse af forslag til vedtægter og forretningsorden**

På mødet d. 07. februar besluttede Ældrerådet at nedsætte en arbejdsgruppe bestående af Gurli Laursen og Magne Uldall-Jessen, der fik til opgave at tilrette vedtægterne for Ældrerådet. Arbejdsgruppen havde også til opgave at tilrette forretningsordenen for Ældrerådet.

Udkastet til det reviderede materiale er vedhæftet dagsordenen, som Ældrerådet vil drøfte på mødet med henblik på godkendelse.

*Vedtægter*

* *Det blev afklaret, at der ikke er en specifik seniorpolitik på ældreområdet. Så dette ændres til “Byrådets politik på området”.*
* *Det afklares, at det fortsat hedder kontaktråd, da den politiske beslutning vedrørende Seniorfællesskaber ikke er truffet.*
* *Der er enighed omkring beskrivelsen af ad hoc møder med formanden for Seniorudvalget samt de årlige møder*

*Magne Uldall-Jessen italesætter bevægelsen fra formelle vedtægter til handling, herunder hvordan de skal udmøntes i praksis. Dette kræver en forventningsafstemning parterne imellem i forhold det fremadrettede samarbejde.*

*På mødet godkender Ældrerådet udkastet til vedtægter med henblik på godkendelse i Seniorudvalget.*

*Forretningsorden*

* *Det aftales, at ”udpeges” skal ændres til vælges. Der skal stå sekretariatsmedarbejderen og ikke formand.*
* *Det aftales, at dagsorden og referat skal kunne findes på hjemmesiden forud for og efter mødet. Det eneste der skal i Midt på Ugen er hvor og hvornår der er et møde i Seniorrådet.*
* *I forbindelse med drøftelsen af høringssvar italesætter Magne Uldall-Jessen og Gurli Laursen, at der er behov for en bredere og mere nuanceret kommunikation i såvel referater som høringssvar. Det forslås, at høringssvar udarbejdes og godkendes enten på mødet eller efterfølgende. Der kan også være tilfælde, hvor enkelte medlemmer kommer med et udkast til høringssvar forud for mødet i forhold til særlige interesseområder.*
* *Det aftales, at sætningen omkring indkaldelse samt taleret og stemmeret fjernes.*
* *I forhold til punkt omkring udvalg og arbejdsgrupper aftales det, at der skal laves en åben formulering der giver mulighed for at prøve det af.*
* *Det aftales, at sætningen fra “Hvis der er fredsvalg” slettes til og med formandens stemme for 2.*
* *I forhold til pkt. 12 skal der skrives, at der arbejdes strategisk med ekstern og intern kommunikation.*

*Ældrerådet vedtager forretningsordenen med ovenstående bemærkninger.*

**3.a Udpegning af medlem af trafiksikkerhedsrådet og medlem af Håsumfonden**

På mødet vil Ældrerådet træffe en beslutning omkring udvælgelse af medlemmer til trafiksikkerhedsrådet og Håsumfonden.

*Børge Rasmussen blev valgt til at deltage i trafiksikkerhedsrådet fremadrettet.*

*Ældrerådet aftaler, at Ina Kristensen kan fortsætte i Håsumfonden fremadrettet som repræsentant for Ældrerådet.*

1. **Præsentation og høringssvar BDO tilsynsrapporter**

Hvert år føres der tilsyn på plejeboligområdet ved det eksterne konsulentfirma BDO. I denne forbindelse er der udarbejdet tilsynsrapporter, som skal behandles i Seniorudvalget til april. Forud for udvalgets behandling af tilsynsrapporterne, skal Ældrerådet afgive et høringssvar herpå.

De samlede tilsynsrapporter er vedhæftet dagsordenen. På mødet vil Marianne Frost holde et oplæg for Ældrerådet omkring resultaterne med henblik på efterfølgende afgivelse af høringssvar.

*Høringssvar:*

* *Carl Eiler Carlsen fremhæver, at der er tale om et øjebliksbillede, og at resultaterne tages til efterretning*
* *Magne Uldall-Jessen anerkender resultaterne og fremhæver det som en god historie. Også Gurli Laursen italesætter det som et flot resultat ud fra de mange krav der stilles. Seniorrådet er enige om, at dette er særligt flot præsteret midt i en coronaperiode.*
* *Gurli Laursen fremhæver, at det er vigtigt, at der understøttes i forhold til dokumentation, herunder behovet for at der bliver ved med at være fokus på fagligheden. Dette særligt også i forbindelse med udmøntningen af strukturforliget, hvor man skal sikre kontinuitet og faglighed også på de plejecentre, der bliver mindre.*
* *Jørgen Christensen italesætter, at det er positivt at også de små plejecentre får flotte resultater, og at man kan være stolte af resultatet.*
* *Ingrid Brammer fremhæver, at plejehjemmene kan blive for små, hvilket har en stor betydning i forhold til personale og økonomi. Det er en udfordring, når der sker akutte ting eller er afløsninger.*

*Det aftales, at Laura laver et udkast til et høringssvar, der sendes til skriftlig høring i Ældrerådet*

* *Magne Uldall-Jessen opfordrer til, at Seniorrådet sætter synlig ledelse på dagsordenen allerede nu over for Seniorudvalget.*
* *Magne Uldall-Jessen fremfører et ønske om, at Seniorrådet kommer på rundtur på plejecentrene. I forlængelse heraf også, at Seniorrådet introduceres for områdeledelsen.*
1. **Drøftelse af punkter til møde med Seniorudvalget i maj 2022**

I maj 2022 ligger det første møde mellem Ældrerådet og Seniorudvalget. På mødet vil Ældrerådet drøfte ønsker til dagsordenen for mødet. Forvaltningen vil viderebringe punkterne til Seniorudvalget på deres møde i april, hvor dagsordenen vil lægges fast.

* *Det aftales, at Laura skal sørge for en kalenderinvitation til Ældrerådet til maj.*
* *Medlemmerne drøfter mulige temaer til drøftelsen med Seniorrådet, herunder bl.a. struktur og synlig ledelse.*
* *I sidste ende bliver Seniorrådet enige om, at man ønsker af drøfte gensidige forventninger til samarbejdet og fælles opmærksomhedspunkter/mærkesager/inspiration til de næste fire år. I forlængelse heraf kan vedtægter for Seniorrådet fungere som udgangspunkt til en dialog omkring samarbejdsredskabet.*
1. **Drøftelse af temadag og introduktion til Pleje & Omsorg**

Formanden for Ældrerådet har ønsket en drøftelse af en temadag for Ældrerådet kombineret med rådets introduktion til Pleje & Omsorg. Temadagen skal gerne falde i ultimo april forud for Ældrerådets efterfølgende drøftelser af Budget 2023 på de ordinære møder.

Hensigten er således, at Ældrerådet har en temadag, hvor man får flere forskellige oplæg med introduktion til enhederne i Pleje & Omsorg, herunder Plejeboligenheden, Hjemmeplejen, Visitation & Hjælpemidler samt Udvikling & Administration. Derudover skal temadagen ikke være dagsordensat, men derimod byde ind til åben dialog mellem medlemmerne indimellem de forskellige oplæg.

*Det aftales, at temadagen skal falde mandag d. 25 kl. 09:00- 15:00/16:00.*

1. **Udlevering af IPads**

Der er indkøbt IPads til medlemmerne af Ældrerådet med henblik på brug af Microsoft Outlook til mødebooking og mails samt dagsordensværktøjet First Agenda. På mødet vil Ældrerådet få udleveret deres IPads samt eventuel hjælp til opsætning.

*IPads og covers blev udleveret.*

*Carl-Eiler ønskede at anvende sit gamle SIM-kort. Det aftales, at forvaltningen inden næste møde sikrer sig, at det ikke er en problemstilling ift. First Agenda/Outlook m.m.*

1. **Samarbejde med Ældre Sagen**

I de senere år har der ikke været afholdt møder mellem Ældrerådet og Ældre Sagen i Skive Kommune. Formanden ønsker en drøftelse af det fremtidige samarbejde med henblik på at genoptage møde mellem Ældrerådet og Ældre Sagen, hvor bl.a. temaer som frivillighed kan drøftes.

*Magne Uldall-Jessen italesætter et ønske om at reetablere samarbejdet.*

*Carl Eiler italesætter et godt samarbejde med Ældre Sagen tidligere.*

*Det aftales, at der inviteres til et møde med Ældre Sagen, og at dette drøftes med Ina. Og så kan selve møderækken drøftes på mødet med Ældre Sagen.*

1. **Evaluering af mødet og eventuelt**

*Det drøftes, at det skal være et punkt på næste møde udvælgelse til arbejdsgruppe forhold til Ældre- og Værdighedspolitikken.*

*Magne Uldall-Jessen anerkender alle sammen for et godt møde*